DCON เป๋าตุง! กำไร Q1/59 เพิ่มขึ้น 38% หลังรายได้อสังหาฯ เพิ่มขึ้น
DCON เป๋าตุง! กำไร Q1/59 เพิ่มขึ้น 38% มาที่ 49.82 ลบ. จากปีก่อนมีกำไร 36.07 ลบ. หลังรายได้อสังหาฯ เพิ่มขึ้น
12 พ.ค. 2559

บริษัท ดีคอนโปรดักส์ จำกัด (มหาชน) หรือ DCON รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย)มีกำไรสุทธิ 49.82 ล้านบาท หรือมีกำไร 0.01 บาทต่อหุ้น เพิ่มขึ้น 38% จากช่วงเดียวกันของปีก่อนที่มีกำไรสุทธิ 36.07 ล้านบาท หรือมีกำไรสุทธิ 0.02 บาทต่อหุ้น
โดยผลการดำเนินงานในไตรมาสดังกล่าวที่ปรับตัวขึ้นเนื่องจาก บริษัทมีรายได้รวมเพิ่มขึ้นจากส่วนงานธุรกิจอสังหาริมทรัพย์ เนื่องจากมาตรการกระตุ้นธุรกิจภาคอสังหาริมทรัพย์ของรัฐบาลโดยการลดค่าธรรมเนียมการโอนและการจำนอง ทำให้มีรายการโอนบ้านเดี่ยวให้กับลูกค้าเพิ่มขึ้น